ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กท ๑/๒๕๔๖เรื่องหลักเกณฑ์ วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล[๑] อาศัยอำนาจตามความในมาตรา ๗ (๒) และ (๓) และมาตรา๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ในประกาศนี้การซื้อขายล่วงหน้า หมายความว่าการซื้อขายสินค้าเกษตรล่วงหน้าในตลาดสินค้าเกษตรล่วงหน้าแห่งประเทศไทยที่ปรึกษาการซื้อขายล่วงหน้าหมายความว่าผู้ได้รับอนุญาตจากเลขาธิการให้ประกอบธุรกิจให้คำแนะนำเกี่ยวกับการซื้อขายล่วงหน้าแก่ผู้ซึ่งประสงค์จะซื้อขายล่วงหน้าในตลาดสินค้าเกษตรล่วงหน้าแห่งประเทศไทยบุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองประสบการณ์ในการทำงาน หมายความว่าก. ประสบการณ์การทำงานในระดับบริหาร หรือข. ประสบการณ์การทำงานที่เกี่ยวข้องกับภาคการเกษตรอันได้แก่๑) การผลิต๒) การแปรรูป๓) การค้า๔) การส่งออก๕) การซื้อขายล่วงหน้า๖) การวิจัยหรือการให้ความรู้ทางวิชาการ๗) ด้านอื่น ๆ ตามที่สำนักงานกำหนด หรือค.ประสบการณ์จากการเป็นผู้ทรงคุณวุฒิทางวิชาการหรือผู้ประกอบวิชาชีพหรืออาชีพด้านบัญชีการเงิน การบริหารธุรกิจ เศรษฐศาสตร์หรือกฎหมายทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัดและให้หมายความรวมถึงทุนของนิติบุคคลอื่นซึ่งมีลักษณะทำนองเดียวกันทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วของนิติบุคคลอื่นซึ่งมีลักษณะทำนองเดียวกันส่วนของผู้ถือหุ้น หมายความว่าทุนที่ออกและชำระแล้ว ส่วนเกิน (ต่ำกว่า) ทุนและกำไร (ขาดทุน) สะสมของบริษัทจำกัดบริษัทมหาชนจำกัด และให้หมายความรวมถึงส่วนของผู้ถือหุ้นของนิติบุคคลอื่นซึ่งมีลักษณะทำนองเดียวกันเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ข้อ ๒ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคลต้องมีคุณสมบัติดังนี้(๑) เป็นบริษัทจำกัดหรือบริษัทมหาชนจำกัดที่จดทะเบียนในประเทศไทยหรือนิติบุคคลที่จัดตั้งตามกฎหมายไทยและมีวัตถุประสงค์เพื่อประกอบธุรกิจการซื้อขายล่วงหน้าโดยผู้ขออนุญาตต้องปฏิบัติให้เป็นไปตามกฎหมายเฉพาะที่เกี่ยวข้องด้วย(๒) มีทุนจดทะเบียนไม่ต่ำกว่า ๔ ล้านบาท(๓) มีทุนที่ออกและชำระแล้วและมีส่วนของผู้ถือหุ้นไม่ต่ำกว่า๑ ล้านบาท(๔)มีสัดส่วนการถือหุ้นโดยผู้ถือหุ้นที่เป็นสัญชาติไทยเป็นมูลค่าเกินกว่าร้อยละ ๒๕ของทุนที่ออกและชำระแล้ว(๕) กรรมการผู้จัดการหรือบุคคลผู้มีอำนาจจัดการกิจการของผู้ขออนุญาตต้องมีคุณวุฒิทางการศึกษาไม่ต่ำกว่าระดับปริญญาตรีหรือเทียบเท่าและมีประสบการณ์ในการทำงานไม่น้อยกว่า๓ ปี หรือหากมีคุณวุฒิทางการศึกษาต่ำกว่าระดับปริญญาตรีแต่ไม่ต่ำกว่าการศึกษาภาคบังคับจะต้องมีประสบการณ์ในการทำงานไม่น้อยกว่า ๑๐ ปี ทั้งนี้ต้องไม่มีลักษณะต้องห้ามดังต่อไปนี้(ก) เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค) เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(จ) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(ฉ) เคยถูกถอดถอนตามมาตรา ๖๐ ของพระราชบัญญัติ(ช) เป็นคนไร้ความสามารถหรือเสมือนไร้ความสามารถ(๖)มีบุคลากรที่มีประสบการณ์เกี่ยวกับการซื้อขายล่วงหน้ามีความรู้ความสามารถในการศึกษา วิเคราะห์และวิจัยเกี่ยวกับสินค้าเกษตรและสำเร็จการอบรมเกี่ยวกับการซื้อขายล่วงหน้าจากสถาบันที่สำนักงานให้การยอมรับข้อ ๓ให้ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้ายื่นคำขออนุญาตประกอบธุรกิจดังกล่าวตามแบบคำขออนุญาตที่สำนักงานกำหนดพร้อมเอกสารและหลักฐานประกอบคำขออนุญาตโดยจัดทำเป็นสำเนาอีก ๒ ชุดยื่นต่อเลขาธิการ ณ สำนักงานคณะกรรมการกำกับการซื้อขายสินค้าเกษตรล่วงหน้าข้อ ๔การพิจารณาออกใบอนุญาตและการอนุญาตให้ดำเนินการดังต่อไปนี้(๑)ในการพิจารณาคำขออนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า ให้เลขาธิการแจ้งผลการพิจารณาให้ผู้ขออนุญาตทราบภายใน๙๐วันนับตั้งแต่วันถัดจากวันที่ได้รับคำขออนุญาตพร้อมเอกสารและหลักฐานที่ถูกต้องและครบถ้วนตามที่กำหนดไว้ในข้อ๓เมื่อได้รับแจ้งผลการอนุญาตจากเลขาธิการแล้วให้ผู้ขออนุญาตชำระค่าธรรมเนียมใบอนุญาตประกอบธุรกิจเป็นที่ปรึกษาการซื้อขายล่วงหน้าต่อสำนักงานภายใน๕ วันทำการนับตั้งแต่วันถัดจากวันที่ได้รับแจ้งผลการอนุญาตหากผู้ขออนุญาตไม่ชำระค่าธรรมเนียมใบอนุญาตประกอบธุรกิจให้ครบถ้วนภายในระยะเวลาที่กำหนดให้ถือว่าผู้ขออนุญาตไม่ประสงค์จะประกอบธุรกิจดังกล่าวแล้วให้เลขาธิการออกใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าให้แก่ผู้ขออนุญาตภายใน ๕วันทำการนับตั้งแต่วันถัดจากวันที่ผู้ขออนุญาตได้ชำระค่าธรรมเนียมตามวรรคสอง(๒) ใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าให้ใช้ได้เฉพาะตัว จะโอนกันไม่ได้(๓)ในกรณีที่ใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตประกอบธุรกิจดังกล่าวยื่นคำขอรับใบแทนใบอนุญาตต่อเลขาธิการภายใน๑๕ วันทำการนับตั้งแต่วันถัดจากวันที่ได้ทราบถึงการสูญหายถูกทำลายหรือชำรุดดังกล่าว ทั้งนี้ ตามหลักเกณฑ์ วิธีการและแบบคำขอที่สำนักงานกำหนด(๔)ให้ผู้ได้รับใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าประกอบธุรกิจตามหลักเกณฑ์ วิธีการและเงื่อนไขรวมทั้งต้องดำรงฐานะทางการเงินตามที่คณะกรรมการ ก.ส.ล. กำหนดข้อ ๕ค่าธรรมเนียมการออกใบอนุญาตประกอบธุรกิจประเภทที่ปรึกษาการซื้อขายล่วงหน้า ให้คิดในอัตราดังต่อไปนี้(๑)ค่าธรรมเนียมสำหรับการขออนุญาตให้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า(ก) แบบคำขออนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า ฉบับละ ๕๐๐ บาท (ห้าร้อยบาทถ้วน)(ข)ค่าธรรมเนียมการยื่นขออนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า คำขอละ ๒๕,๐๐๐บาท (สองหมื่นห้าพันบาทถ้วน)(๒) ค่าธรรมเนียมสำหรับการอนุญาตให้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า(ก) ใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า ฉบับละ ๓๗,๕๐๐บาท (สามหมื่นเจ็ดพันห้าร้อยบาทถ้วน)(ข) ใบแทนใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า ฉบับละ ๓,๗๕๐บาท (สามพันเจ็ดร้อยห้าสิบบาทถ้วน)ประกาศณ วันที่ ๑๖ กรกฎาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๔๗/๒ มิถุนายน ๒๕๕๒